Author: Vladimír Grac
Last saved by: Zlatica Mikšová
Company: Prezidium HaZZ

Predkladacia správa  

	Ministerstvo vnútra Slovenskej republiky podľa § 50 ods. 2 a § 52 ods. 3 zákona        č. 314/2001 Z. z. o ochrane pred požiarmi a v súlade s Plánom legislatívnych úloh vlády Slovenskej republiky na rok 2007 vypracovalo návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 325/2002 Z. z. o poskytovaní darov a jednorazového mimoriadneho odškodnenia na úseku ochrany pred požiarmi.	
	
Predkladaným návrhom nariadenia sa zvyšujú sumy darov a sumy jednorazového mimoriadneho odškodnenia z dôvodu, že neboli valorizované od roku 2002. Zároveň sa aktualizujú poznámky pod čiarou vzhľadom na platnosť nových všeobecne záväzných právnych predpisov.  

Rozsah dopadu na štátny rozpočet nie je možné vyčísliť z dôvodu nepredvídateľnosti výdavkov tohto druhu.

Predkladaný návrh nariadenia je v súlade s Ústavou Slovenskej republiky, ako aj s medzinárodnými  zmluvami a inými medzinárodnými dokumentmi, ktorými je Slovenská republika viazaná.

Predmetný návrh nariadenia bol zaslaný na medzirezortné pripomienkové konanie                   33 subjektom. Odporúčajúca pripomienka, ktorú uplatnilo iba Ministerstvo financií Slovenskej republiky, bola do predkladaného návrhu nariadenia zapracovaná.

Predmetný návrh nariadenia bol dňa 24. apríla 2007 prerokovaný v Legislatívnej rade vlády Slovenskej republiky s pripomienkami, ktoré boli v plnom rozsahu akceptované a do predkladaného návrhu nariadenia zapracované. Z  dôvodu zapracovania uplatnených pripomienok členov Legislatívnej rady vlády Slovenskej republiky sa na rokovanie vlády Slovenskej republiky predkladá nové znenie predmetného návrhu nariadenia.

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 325/2002 Z. z. o poskytovaní darov a jednorazového mimoriadneho odškodnenia na úseku ochrany pred požiarmi sa predkladá na rokovanie vlády Slovenskej republiky bez rozporov.